CELEX: 52013PC0543
Language: sl
Date: 2013-07-19
Title: Predlog SKLEP SVETA o podaljšanju veljavnosti Sklepa 2012/96/EU

|
			
		
		
		52013PC0543
		
			Predlog SKLEP SVETA o podaljšanju veljavnosti Sklepa 2012/96/EU /* COM/2013/0543 final - 2013/0261 (NLE) */
			
				
		
		
			
			   	OBRAZLOŽITVENI MEMORANDUM
S Sklepom Sveta 2012/470/EU z dne 7. avgusta 2012 je bila
podaljšana veljavnost Sklepa 2012/96/EU do 20. avgusta 2013 in
določeno začasno prenehanje uporabe ustreznih ukrepov iz Sklepa
2002/148/ES. Zaradi negotovosti glede natančnega datuma volitev v Zimbabveju
v skladu s splošnim političnim dogovorom in zaradi pregleda ustreznih
ukrepov takoj po navedenih volitvah se Svetu predlaga, da s sprejetjem
priloženega predloga za šest mesecev podaljša veljavnost Sklepa Sveta
2012/96/EU.
2013/0261 (NLE)
Predlog
SKLEP SVETA
o podaljšanju veljavnosti Sklepa 2012/96/EU
SVET EVROPSKE UNIJE JE –
ob upoštevanju Pogodbe o delovanju Evropske
unije,
ob upoštevanju Sporazuma o partnerstvu med
članicami skupine afriških, karibskih in pacifiških držav na eni strani
ter Evropsko skupnostjo in njenimi državami članicami na drugi,
podpisanega v Cotonouju dne 23. junija 2000[1]
(v nadaljnjem besedilu: Sporazum o partnerstvu AKP-ES), kot je bil
spremenjen v Ouagadougouju, Burkina Faso dne 22. junija 2010[2], zlasti člena 96
Sporazuma,
ob upoštevanju Notranjega sporazuma o ukrepih,
ki jih je treba sprejeti, in postopkih, ki jih je treba upoštevati pri
izvajanju Sporazuma o partnerstvu AKP-ES[3],
zlasti člena 3 Notranjega sporazuma,
ob upoštevanju predloga Komisije,
ob upoštevanju naslednjega:
(1)       S
Sklepom 2002/148/ES so bila zaključena posvetovanja z Republiko Zimbabve
v skladu s členom 96(2)(c) Sporazuma iz Cotonouja in sprejeti
ustrezni ukrepi. Ti ukrepi so bili pozneje prilagojeni in njihovo obdobje
uporabe vsako leto ponovno pregledano.
(2)       Da Unija dokaže stalno
zavezanost političnemu procesu v skladu s splošnim političnim
dogovorom, se je Svet 7. avgusta 2012 odločil podaljšati
veljavnost Sklepa 2012/96/EU in za 12 mesecev začasno prenehati z
uporabo ustreznih ukrepov, ki omejujejo sodelovanje z Zimbabvejem v skladu s
členom 96 Sporazuma iz Cotonouja.
(3)       Ob upoštevanju dogovora
Sveta, da takoj po izvedbi volitev v Zimbabveju v skladu s splošnim političnim
dogovorom pregleda ustrezne ukrepe, bi bilo treba veljavnost Sklepa 2012/96/EU
podaljšati in hkrati ohraniti začasno prenehanje uporabe ustreznih
ukrepov.
(4)       Evropska unija se lahko kadar
koli odloči za spremembo tega sklepa –
SPREJEL NASLEDNJI SKLEP:
Člen 1
Veljavnost Sklepa 2012/96/EU in v njem
določenih ustreznih ukrepov se podaljša do 20. februarja 2014. Vendar
še naprej velja začasno prenehanje uporabe ustreznih ukrepov.
Ustrezne ukrepe se stalno pregleduje in se jih
ponovno uporabi, če bi se razmere v Zimbabveju zelo poslabšale.
Takšni ukrepi se v vsakem primeru pregledajo
šest mesecev po začetku veljavnosti tega sklepa.
Člen 2
Ta sklep začne veljati na dan njegovega
sprejetja. Objavi se v Uradnem listu Evropske unije.
V Bruslju,
                                                                       Za
Svet
                                                                       Predsednik
[1]               UL L 317, 15.12.2000, str. 3.
[2]               UL L 287, 4.11.2010, str. 3.
[3]               UL L 317, 15.12.2000, str. 376, kakor je bil
spremenjen v UL L 247, 9.9.2006, str. 48.